Dušanbe

Dušanbe () on Tadžikistanin pääkaupunki. Kaupungin asukasluku vuoden 2000 laskennassa oli 562 000, arvio vuodelle 2010 oli 720 300.Tajikistan: largest cities and towns and statistics of their population World gazetteer Asukasluvultaan se on Tadžikistanin suurin kaupunki.

 Nimi 
Kaupungin nimi tulee tadžikin kielen maanantaita tarkoittavasta sanasta (du = "kaksi", shamba/shanbe = "päivä", kirjaimellisesti "päivä kaksi"), aikoinaan kaupunki oli suosittu maanantaimarkkinoiden pitopaikka.
Kaupungin ollessa Tadžikistanin neuvostotasavallan pääkaupunki, sen nimenä oli vuodet 1929–1961 Stalinabad (Josif Stalinin mukaan).

 Maantiede ja ilmasto 
Dušanbe sijaitsee Varzob- eli Dušanbejoen varrella maan lounaisosassa. Se rakennettiin neuvostoaikana kolmen aikaisemman kauppalan paikalle. Sen kadut ovat suoria ja leveitä, ja monia reunustavat puurivit. Kaupungissa on suuria julkisia rakennuksia ja laajoja puistoja.

Vuoden kuumin kuukausi on heinäkuu, keskimääräinen ylin 36 °C. Kylmintä on tammikuussa, keskimääräinen alin -2,4 °C. Kesän kuumuutta viilentää kaupungin koillispuolella sijaitsevilta vuorilta laskeutuvat viileämmät tuulet.

 Liikenne 
Kaupungissa sijaitsee Dušanben kansainvälinen lentoasema. Kaupunkiin on rautatieyhteys ja sieltä lähtee valtatiet M32 pohjoiseen, A384 etelään sekä kaupungin lävitse länsi–itä-suunnassa kulkee valtatie M41. Google Maps

 Ystävyyskaupungit 
 Kabul, Afganistan
 Šīrāz, Iran
 Klagenfurt, Itävalta
 Sanaa, Jemen
 Lahore, Pakistan
 Lusaka, Sambia
 Akhisar, Turkki
 Ankara, Turkki
 Moskova, Venäjä
 Pietari, Venäjä
 Boulder, Yhdysvallat

 Lähteet 

 Aiheesta muualla 

*
Luokka:Seulonnan keskeiset artikkelit